paragraph_text: Srce od tinte (orig.: Tintenherz, eng.: Inkheart) je roman za mlade koji je napisala Cornelia Funke. To je prva knjiga trilogije Svijeta od tinte.<br> Knjiga je o dvanaestogodišnjoj Meggie Folchart čiji se život promijeni nakon što sazna da njen otac, knjigovezac Mortimer Folchart (Mo), ima neobičnu sposobnost – kad čita naglas, likovi ili predmeti iz knjige prijeđu u stvarni svijet, a zauzvrat nešto iz stvarnog svijeta dođe u knjigu. Drugi dio zvan Krv od tinte u prodaju je pušten 1. listopada 2005., a treći dio, Smrt od tinte, 28. rujna 2007. u Njemačkoj.